Diari Oficial de la Generalitat Valenciana


Sumari del DOGV 9095, del 28-05-2021 (2021/5137)

RESOLUCIÓ de 5 de maig de 2021, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit de capítol II entre els programes pressupostaris 711.10, 531.10, 542.20, 714.50, 442.40, 442.50, 512.10, 442.60 i 442.61.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5137


Data del document
:   05-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 5 de maig de 2021, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit de capítol II entre els programes pressupostaris 711.10, 531.10, 542.20, 714.50, 442.40, 442.50, 512.10, 442.60 i 442.61. [2021/5137]  
  
La Conselleria d'Agricultura, Desenvolupament Rural, Emergència Climàtica i Transició Ecològica amb l'objectiu de desenvolupar un conjunt d'accions orientades a avançar significativament en la digitalització dels serveis està elaborant un encàrrec de gestió denominat «Servei de suport tècnic de gestió per a la digitalització d'arxius». Per a elaborar aquest encàrrec de gestió s'han tingut en compte les indicacions de la Direcció General de Tecnologia de la Informació i les Comunicacions (DGTIC) de la Conselleria d'Hisenda i Model Econòmic, i a proposta de la DGTIC s'inclouen recomanacions relatives a la seguretat sobre el maneig de les dades del procés de digitalització.  
  
S'estima que l'import necessari per a l'exercici 2021 ascendeix a 450.000,00 - i es considera convenient que en tractar-se d'un servei horitzontal que afecta a totes les actuacions de la Conselleria es tramite amb càrrec al programa pressupostari 711.10, Direcció i serveis generals, de la Sotssecretaria.  
A data actual no existeix suficient crèdit, en situació de disponible, en el capítol II, «Compra de béns corrents i despeses de funcionament», del programa pressupostari 711.10, Direcció i serveis generals, per a poder comptabilitzar el citat encàrrec de gestió. Per tot això s'estimen unes necessitats de crèdit per import de 450.000,00 ?.  
  
Atés que el mencionat encàrrec de gestió donarà servei de digitalització a les diverses direccions generals de la Conselleria, és adequat que cadascuna d'elles aporte finançament en funció de les seues disponibilitats. Analitzat l'actual grau d'execució pressupostària i les necessitats actuals i les que poden sorgir fins al final de l'exercici pressupostari, s'ha detectat que estan en situació de disponibilitat els següents crèdits: 30.000,00 - en el programa pressupostari 531.10, Estructures agràries, 55.000,00 - en el programa pressupostari 542.20, Desenvolupament rural, qualitat, producció ecològica, I+D+i, 60.000,00 - en el programa pressupostari 714.50, Política agrària comú, 60.000,00 - en el programa pressupostari 442.40, Medi natural i avaluació ambiental, 50.000,00 - en el programa pressupostari 442.50, Qualitat i educació ambiental, 65.000,00 - en el programa pressupostari 512.10, Gestió i infraestructures de recursos hidràulics, sanejament i depuració d'aigües, 65.000,00 - en el programa pressupostari 442.60, Canvi climàtic i 65.000,00 - en el programa pressupostari 442.61, Transició ecològica.  
  
El crèdit a transferir es troba en situació jurídica i comptable de disponible i no es troba afectat a fons finalistes.  
D'acord amb l'article 25.1.a de la Llei 4/2020, de 30 de desembre, de pressupostos de la Generalitat per a l'exercici 2021, correspon a les persones que tinguen assignades la titularitat de les conselleries respectives, amb un informe previ favorable de la intervenció delegada corresponent, autoritzar les modificacions pressupostàries consistents en transferir crèdit entre els capítols II del pressupost de despeses dels diferents programes adscrits a la conselleria que siga titular, inclòs entre programes pertanyents a grups funcionals diferents.  
  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la conselleria, delega en el sotssecretari la competència per a aprovar les modificacions pressupostàries que siguen competència de la conselleria.  
Basant-se en això, i d'acord amb l'informe favorable de la Intervenció Delegada, resolc:  
  
Aprovar la modificació pressupostària consistent en transferir crèdit entre el capítol II de diferents programes pressupostaris, d'acord amb el detall següent:  
  
A) Disminuir l'estat de despeses de les aplicacions pressupostàries:  
79.61.00.8895.213.06.1, en la quantia de 30.000,00 -  
83.83.44.7654.138.08.0, en la quantia de 55.000,00 -  
71.49.88.1889.018.96.3, en la quantia de 60.000,00 -  
94.95.01.4948.991.39.5, en la quantia de 60.000,00 -  
31.25.94.5104.559.25.9, en la quantia de 50.000,00 -  
25.75.21.0074.544.54.6, en la quantia de 65.000,00 -  
06.56.38.8632.443.90.5, en la quantia de 65.000,00 -  
34.08.99.1894.254.73.2, en la quantia de 65.000,00 -  
  
B) Incrementar l'estat de despeses de les aplicacions pressupostàries:  
13.33.79.5858.782.86.2, en la quantia de 450.000,00 -  
  
València, 5 de maig de 2021.- El sotssecretari (p. d. R 27.07.2015, DOGV 7582): Alfonso Puncel Chornet.